Vyhodnotenie medzirezortného pripomienkového konania

Návrh na pristúpenie Slovenskej republiky k Dohode o medzinárodnej železničnej preprave tovaru (SMGS) a návrh na vykonanie vyhlásenia Slovenskej republiky k dohode SMGS 

Spôsob pripomienkového konania	Mimoriadny režim: Vzhľadom na skutočnosť predísť vysokým finančným stratám a zníženiu zamestnanosti, ktoré by plynuli zo straty tovarových tokov z dôvodu nepristúpenia k dohode SMGS. 	
Počet vznesených pripomienok, z toho zásadných	21  / 0 	
Počet vyhodnotených pripomienok	21 	
		
Počet akceptovaných pripomienok, z toho zásadných	13  / 0 	
Počet čiastočne akceptovaných pripomienok, z toho zásadných	8  / 0 	
Počet neakceptovaných pripomienok, z toho zásadných	0  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Úrad priemyselného vlastníctva Slovenskej republiky 	 	 	x 	 	
3 .	Generálna prokuratúra Slovenskej republiky 	2 (2o,0z) 	 	 	 	
4 .	Ústredie práce, sociálnych vecí a rodiny 	 	 	 	x 	
5 .	Konfederácia odborových zväzov Slovenskej republiky 	 	 	x 	 	
6 .	Kancelária prezidenta Slovenskej republiky 	 	 	 	x 	
7 .	Asociácia zamestnávateľských zväzov a združení Slovenskej republiky 	 	 	x 	 	
8 .	Národná banka Slovenska 	 	 	x 	 	
9 .	Najvyšší kontrolný úrad Slovenskej republiky 	 	 	x 	 	
10 .	Odbor aproximácie práva sekcie vládnej legislatívy Úradu vlády SR 	3 (3o,0z) 	 	 	 	
11 .	Štatistický úrad Slovenskej republiky 	 	 	x 	 	
12 .	Správa štátnych hmotných rezerv Slovenskej republiky 	 	 	 	x 	
13 .	Ministerstvo kultúry Slovenskej republiky 	 	 	x 	 	
14 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
15 .	Protimonopolný úrad Slovenskej republiky 	 	 	x 	 	
16 .	Úrad geodézie, kartografie a katastra Slovenskej republiky 	 	 	x 	 	
17 .	Ministerstvo obrany Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	4 (4o,0z) 	 	 	 	
20 .	Ministerstvo zahraničných vecí a európskych záležitostí Slovenskej republiky 	8 (8o,0z) 	 	 	 	
21 .	Ministerstvo hospodárstva Slovenskej republiky 	 	 	x 	 	
22 .	Ministerstvo dopravy, výstavby a regionálneho rozvoja Slovenskej republiky 	 	 	 	x 	
23 .	Úrad vlády Slovenskej republiky 	 	 	 	x 	
24 .	Ministerstvo zdravotníctva Slovenskej republiky 	1 (1o,0z) 	 	 	 	
25 .	Ministerstvo vnútra Slovenskej republiky 	 	 	x 	 	
26 .	Národný bezpečnostný úrad 	 	 	x 	 	
27 .	Ministerstvo práce, sociálnych vecí a rodiny Slovenskej republiky 	 	 	x 	 	
28 .	Ministerstvo financií Slovenskej republiky 	3 (3o,0z) 	 	 	 	
29 .	Odbor zmeny klímy 	 	 	 	x 	
30 .	Ministerstvo životného prostredia Slovenskej republiky  	 	 	x 	 	
31 .	Ministerstvo školstva, vedy, výskumu a športu Slovenskej republiky 	 	 	x 	 	
32 .	Najvyšší súd Slovenskej republiky 	 	 	x 	 	
33 .	Ministerstvo spravodlivosti Slovenskej republiky 	 	 	 	x 	
	SPOLU	21 (21o,0z) 	0 (0o,0z) 	20 	7 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	1. K obalu 
Upozorňujeme, že podpredseda vlády a minister zahraničných vecí a európskych záležitostí Slovenskej republiky nie je predkladateľom návrhu na rokovanie vlády Slovenskej republiky, ale podľa čl. 19 Pravidiel pre uzatváranie medzinárodných zmlúv a zmluvnú prax tento návrh spolupodpisuje. 	O 	A 	V printovej podobe sa nesúlad nenachádza. MDVRR SR v minulosti oslovilo gestora portálu právnych predpisov vo veci odstránenia nesúladu. 	
GP SR 	2. K textu dohody 
V celom texte dohody navrhujeme používať oficiálne názvy štátov a preto odporúčame slovo „Grúzie“ nahradiť slovom „Gruzínskej“, slovo „Kazachskej“ nahradiť slovom „Kazašskej“, slová „Maďarskej republiky“ nahradiť slovom „Maďarska“ a slovo „Tadžikskej“ nahradiť slovom „Tadžickej“. 	O 	A 	 	
OAP SVL ÚV SR 	K doložke prednosti: 
1. V bode 4 doložky prednosti žiadame predkladateľa, aby uviedol všetky relevantné články návrhu - vrátane jeho príloh, ktoré obsahujú priamu úpravu práv a povinností fyzických osôb alebo právnických osôb.  	O 	A 	Text bol upravený v zmysle mimoriadneho režimu. 	
OAP SVL ÚV SR 	K doložke prednosti: 
2. V súlade s bodmi 5, 6 a 8 prílohy č. 3 k Legislatívnym pravidlám vlády SR žiadame uviesť v bode 5 doložky prednosti správny názov uvedeného právne záväzného aktu EÚ a jeho publikačný zdroj nasledovne: 

„Smernica Európskeho parlamentu a Rady 2012/34/EÚ z 21. novembra 2012, ktorou sa zriaďuje jednotný európsky železničný priestor (prepracované znenie) (Ú. v. ES L 343, 14.12.2012) 

Nariadenie Európskeho parlamentu a Rady EÚ č. 1315/2013 z 11. decembra 2013 o usmerneniach Únie pre rozvoj transeurópskej siete a o zrušení rozhodnutia č. 661/2010/EÚ (Ú. v. EÚ L 348, 20.12.2013)“ 

Zároveň žiadame uviesť o aký vzťah návrhu k právu EÚ ide, či o zhodu/čiastočnú zhodu/žiadnu zhodu/bezpredmetnosť. 
 	O 	A 	Text bol upravený. 	
OAP SVL ÚV SR 	K doložke prednosti: 
3. V bode 8 doložky prednosti je potrebné uviesť všetky platné právne predpisy v slovenskom právnom poriadku, ktoré si vyžadujú zmenu v súvislosti prijatia návrhu za účelom odstránenia duplicity (por. bod 3 doložky prednosti). 

Upozorňujeme, že medzinárodná zmluva, ktorá má mať prednosť pred zákonom, musí byť zmluvou, ktorú je orgán aplikácie práva spôsobilý použiť priamo ako právnu normu pre rozhodnutie o veci, čiže zmluvou, ktorej použitie nepredpokladá - naopak vylučuje - použitie vnútroštátnej právnej úpravy vo forme zákona. Ak ide o inštitút prednosti pred zákonom, tak sa myslí prednostná zmluva len v časti, v ktorej je spôsobilá na priame použitie orgánom aplikácie práva, t.j. len vo vzťahu k ustanoveniam obsahujúcim úpravu dostatočne jednoznačnú a konkrétnu na to, aby túto úpravu bolo možné použiť ako právnu normu pre rozhodnutie vo veci. 
 	O 	A 	Trojdohoda sa bude používať len do nadobudnutia platnosti dohody SMGS pre Slovenskú republiku. 	
ÚNMS SR 	k vlastnému materiálu 
V celom texte navrhujeme zosúladiť písanie symbolu %, t, mm, °C tak, aby sa medzi číselným označením a symbolom %, t, mm, °C uvádzala medzera. 

Odôvodnenie: Ide o zásadu písania v súlade so STN ISO 80000-1 Veličiny a jednotky. Časť 1: Všeobecne.  	O 	A 	 	
ÚNMS SR 	k článku 9 
V § 8 navrhujeme za číslo „1520“ vložiť meraciu jednotku „mm“. 

Odôvodnenie: Ide o formálno- technickú pripomienku. 
 	O 	A 	 	
ÚNMS SR 	k článku 14 
V § 1 navrhujeme skratku časovej jednotky „hod.“ nahradiť skratkou časovej jednotky „h“. 

Odôvodnenie: Ide o zosúladenie písania jednotiek v súlade s Vyhláškou Úradu pre normalizáciu, metrológiu a skúšobníctvo Slovenskej republiky č 206/2000 Z. z. o zákonných meracích jednotkách v znení neskorších predpisov. 
 	O 	A 	 	
ÚNMS SR 	k prílohe č. 6 
V bode 2.1.3 navrhujeme v čísle „1 05“ vypustiť medzeru. 

Odôvodnenie: Ide o formálno- technickú pripomienku. 
 	O 	A 	 	
MZVaEZ SR 	Vlastný materiál 
Vo vlastnom materiáli navrhujeme opraviť „účinnosť“ na „platnosť“ pri použití tohto podstatného mena s medzinárodnou zmluvou, keďže medzinárodná zmluva nikdy nenadobúda účinnosť, ale len platnosť. Zo samotného textu zmluvy nie sú jasné základné náležitosti medzinárodnej zmluvy ako napr. zmluvné strany, riešenie potenciálnych sporov, týkajúcich sa výkladu a vykonávania tejto zmluvy, nadobudnutie jej platnosti, možnosť jej vypovedania a pod. Tieto otázky je potrebné minimálne upresniť s depozitárom zmluvy. 

Ďalej pokiaľ ide návrh vyhlásenia Slovenskej republiky, ktoré má byť schválené ako súčasť materiálu, jeho znenie navrhujeme preformulovať nasledovne: 

„Vyhlásenie Slovenskej republiky k Dohode o medzinárodnej železničnej preprave tovaru (pozn. upresniť dátum a miesto jej prijatia) 

Slovenská republika nebude uplatňovať ustanovenia Dohody o medzinárodnej železničnej preprave nákladov vo výmene nákladov vo vzťahu ku krajinám, ktoré sú súčasne zmluvnými stranami Dohovoru o medzinárodnej železničnej preprave (COTIF) (pozn. upresniť dátum a miesto jeho prijatia) a Dohody o medzinárodnej železničnej preprave nákladov (pozn. upresniť dátum a miesto jej prijatia).“ 

V texte sa používa raz názov Dohoda o medzinárodnej železničnej preprave nákladov, inokedy Dohoda o medzinárodnej železničnej preprave tovaru. MZVaEZ nie je jasné, či ide o jednu medzinárodnú zmluvu nesprávne označenú alebo dva rôzne zmluvné dokumenty. Dané je potrebné upresniť a v prípade potreby opraviť. Druhý navrhnutý odsek návrhu vyhlásenia je nadbytočný, preto ho MZVaEZ SR navrhuje vypustiť. 
 	O 	ČA 	Vzhľadom na formát materiálu pdf nebolo možné aby MDVRR SR vykonalo zmeny do slovenského znenia textu pred MPK. MDVRR SR priebežne v legislatívnom procese bude odstraňovať jazykové nezrovnalosti. Text zmluvy od roku 1951 prebiehal zmenami avšak Slovenská prepublika nebola zmluvnou stranou dohody SMGS, a preto nebolo možné uplatniť pripomienky k textu. Slovenská republika pristupuje k jednému dokumentu, t. j. k "Dohode o medzinárodnej železničnej preprave tovaru (SMGS)". 	
MZVaEZ SR 	Predkladacia správa 
Predkladacia správa je napísaná nezrozumiteľne. V jej texte nie je potrebné uvádzať anglické znenia dohôd (najmä nie pokiaľ je preklad použitý len pri niektorých dohodách a pri iných nie je). Ak predkladateľ zavádza legislatívnu skratku, je potrebné ju v texte použiť (napr. skratka MDVRR SR pri opakovanom použití spojenia Ministerstvo dopravy, výstavby a regionálneho rozvoja SR, ďalej predkladateľ zavádza skratku „OSJD“, ktorá sa však už v texte vôbec nepoužíva). Je nevyhnutné použiť správne preklady dohovorov v slovenskom jazyku (pozn. termín „konvencia“ sa nepoužíva). Z textu nie je jasné, prečo „dohoda MPS“ a „dohoda MGS“ používajú iné názvy tak, ako to uvádza predkladateľ materiálu. Z textu nie je jasné, čo znamená „CIM“ či „CUV“. V texte odporúčame sa vyhnúť spojeniam ako „zjednodušene sa dá konštatovať“, štýl predkladacej správy má byť formálny. Na str. 2 sa uvádza, že prístupom SR k dohode SMGS stratí platnosť tzv. „trojdohoda“ (t. j. Dohoda medzi Ministerstvom dopravy, pôšt a telekomunikácii Slovenskej republiky, Ministerstvom dopravy Ukrajiny a Ministerstvom železníc Ruskej federácie o medzinárodnej železničnej preprave tovaru medzi Slovenskou republikou, Ruskou federáciou a Ukrajinou a o tranzitných prepravách po železniciach týchto štátov). V dohode SMGS však nikde nie je upravené, že „trojdohoda“ takto skončí platnosť, preto nie je zrejmé, z čoho predkladateľ vychádza pri tomto konštatovaní. Na str. 2 navrhujeme zmeniť „pred ratifikáciou“ na „pred prístupom SR k nej“, keďže SR dohodu SMGS neratifikuje. Ďalej v súvislosti s vyhlásením, ktoré sa uvádza na str. 3 predkladacej správy dodávame, že z materiálu nie je známe, na akom základe sa prekladá. Toto by malo byť odôvodnené a jeho prijatie by malo byť podporené konkrétnym článkom dohody SMGS. Ako predkladateľ uvádza v poslednom odseku správy, len niektoré časti materiálu boli jazykovo korigované, upozorňujeme však na potrebu zabezpečenia jazykovej korektúry celého materiálu.  	O 	ČA 	Text bol upravený a doplnený v zmysle zauživanej praxe. Legislatívna kratka "OSJD" sa v texte nenachádza. Dohoda MPS a dohoda MGS je identická s vyjadrením SMPS a SMGS po preklade ruského znenia. Po nadobudnutí platnosti dohody SMGS pre Slovenskú republiku bude trojdohoda vypovedaná zo strany Slovenskej republiky podľa článku 7 „Každá zmluvná strana môže túto dohodu vypovedať odoslaním písomného oznámenia depozitárovi. Platnosť dohody skončí po uplynutí troch mesiacov odo dňa doručenia oznámenia o vypovedaní depozitárovi...“. Vyhlásenie sa uvádza v súlade s metodikou Európskej komisie. MDVRR SR v mimoriadnom režime v rámci vnútroštátneho schvaľovacieho konania pracuje na korektúrach slovenského znenia s ohľadom na rozsah materiálu. Rozsah predkladacej správy sa predkladá v zmysle pravidiel a praxe, ako aj ohľadom na mimoriadny režim. 	
MZVaEZ SR 	Návrh uznesenia NR SR 
Navrhujeme upraviť názov materiálu tak, aby korešpondoval s názvom celého materiálu predloženého na rokovanie vlády SR. Ďalej za slovné spojenie „vyslovuje súhlas“ navrhujeme text upraviť nasledovne: „s Dohodou o medzinárodnej železničnej preprave tovaru a s vyhlásením Slovenskej republiky k tejto dohode“. 	O 	A 	Text bol upravený a doplnený v súlade s pripomienkami. 	
MZVaEZ SR 	Doložka prednosti 
V doložke prednosti navrhujeme upraviť bod 2 v zmysle našej predchádzajúcej pripomienky k názvu materiálu. Ďalej navrhujeme zostručniť bod 3. Informácie v ňom uvedené by mali byť obsiahnuté skôr v predkladacej správe. V bode 4 navrhujeme upraviť text tak, aby tento uvádzal tie konkrétne články dohody a príloh, ktoré obsahujú priamu úpravu fyzických alebo právnických osôb (pozn. pri dohode ide o čl. 2, 3, 5 – 15 a 17 – 33). Bod 6 navrhujeme upraviť nasledovne: „Dohoda SMGS je v zmysle článku 7 ods. 4 Ústavy SR medzinárodnou hospodárskou zmluvou všeobecnej povahy a súčasne medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb.“ Bod 7 navrhujeme upraviť nasledovne: „Dohoda SMGS je v zmysle článku 7 ods. 5 Ústavy SR medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb.“ 	O 	ČA 	Text bol upravený v súlade s pripomienkami Úradu vlády SR. 	
MZVaEZ SR 	Doložka vybraných vplyvov 
V doložke vybraných vplyvov navrhujeme opraviť „Ruska“ na „Ruskej federácie“. 	O 	A 	Text bol upravený. 	
MZVaEZ SR 	Komuniké 
V komuniké navrhujeme upraviť názov materiálu v prvom odseku. Ďalšie odseky navrhujeme vypustiť. 	O 	ČA 	Text bol upravený. 	
MZVaEZ SR 	Uznesenie vlády SR  
V návrhu uznesenia vlády SR navrhujeme v bode: 
Názov materiálu – upraviť podľa pripomienky k obalu materiálu, 
A.1 zmeniť slovo s „pristúpením“ na „“s prístupom“ a upraviť názov dohody v bode A.1 tak, aby korešpondoval s tým, ktorý je uvedený v názve materiálu (resp. pokiaľ je ten nesprávny, je ho potrebné opraviť), 
A.2 zmeniť text na nasledovné znenie: „s vyhlásením Slovenskej republiky k dohode SMGS podľa priloženého návrhu“, 
B.1 zmeniť text na nasledovné znenie: „podpísať listinu o prístupe Slovenskej republiky k dohode SMGS spolu s vyhlásením po vyslovení súhlasu Národnej rady Slovenskej republiky“, 
B.2 – vypustiť celý bod, 
B.4 zmeniť text „s uplatnením vyhlásenia“ na „s vyhlásením“, 
C.1 zmeniť text nasledovne: „predložiť dohodu SMGS a vyhlásenie Slovenskej republiky Národnej rade Slovenskej republiky na vyslovenie súhlasu a na rozhodnutie o tom, že dohoda SMGS je medzinárodnou zmluvou, ktorá má podľa článku 7 ods. 5 Ústavy Slovenskej republiky prednosť pred zákonmi“, 
C.2 zmeniť text nasledovne: „odôvodniť návrh na prístup k dohode SMGS a vyhlásenie Slovenskej republiky v Národnej rade Slovenskej republiky“, 
D.1 zmeniť text nasledovne: „notifikovať depozitárovi SMGS záujem Slovenskej republiky pristúpiť k dohode SMGS ....“ do ... , 
D.2 vypustiť: „a vyhlásenia Slovenskej republiky“, 
D.3 zmeniť „publikovania“ na „vyhlásenia“. 

V časti „Na vedomie“ upraviť adresátov na „Prezident SR „ a „Predseda Národnej rady SR“. Ďalej navrhujeme zjednotiť označenie Slovenskej republiky resp. SR pri tituloch jednotlivých štátnych/vládnych predstaviteľov. 
 	O 	ČA 	Text bol upravený v zmysle praxe a v súlade s pripomienkami. 	
MZVaEZ SR 	Obal materiálu 
V súlade s Pravidlami pre uzatváranie medzinárodných zmlúv a zmluvnú prax navrhujeme preformulovať názov materiálu z „Návrh na pristúpenie Slovenskej republiky k Dohode o medzinárodnej železničnej preprave tovaru (SMGS) a návrh na vykonanie vyhlásenia Slovenskej republiky k dohode SMGS“ na „Návrh na prístup Slovenskej republiky k Dohode o medzinárodnej železničnej preprave tovaru“. Táto pripomienka sa vzťahuje na všetky súvisiace časti predloženého materiálu (obal, návrh uznesenia vlády a Národnej rady SR, komuniké, doložka vybraných vplyvov, doložka prednosti a pod.). 

V súlade s čl. 19 ods. 1 Pravidiel pre uzatváranie medzinárodných zmlúv návrh na uzavretie medzinárodnej zmluvy prezidentskej alebo vládnej povahy musí byť pred jeho predložením na rokovanie vlády SR spolupodpísaný ministrom zahraničných vecí. V tomto zmysle je potrebné obal materiálu doplniť nasledovne: 

„Spolupodpisuje: 

Miroslav Lajčák 
podpredseda vlády 
a minister zahraničných vecí 
a európskych záležitostí 
Slovenskej republiky“. 

Minister ZVaEZ SR materiál nepredkladá, ale len spolupodpisuje, a preto ho navrhujeme vymazať ako predkladateľa a uviesť len ako spolupodpisujúceho. 

Do obsahu materiálu je potrebné doplniť text návrhu vyhlásenia SR, keďže s vyhlásením má vysloviť súhlas vláda SR a rovnako tak aj NR SR. Odporúčame ho preto uviesť ako samostatnú položku v obsahu, a nie ako súčasť 200 stranového vlastného materiálu (pozn. kde je uvedené až v jeho závere). 
 	O 	ČA 	Názov materiálu ponecháme nasledovnom znení "Návrh na pristúpenie Slovenskej republiky k Dohode o medzinárodnej železničnej preprave tovaru (SMGS) a návrh vyhlásenia Slovenskej republiky k dohode SMGS". Názov bol zapracovaný v celom texte materiálu. 
Časť spolupodpisuje na návrhu obalu materiálu sa v printovej podobe nachádza v súlade s platnými pravidlami avšak portál právnych predpisov túto možnosť neponúka. V danom nesúlade sa MDVRR SR už v minulosti obrátilo na gestora portálu právnych predpisov. 
Text bol doplnený. 	
MZ SR 	K str. 59, Príloha 4.1 vlastného materiálu 
V prílohe 4.1 je použitý pojem „minerálne vody umelé“, ktorý žiadame dať do súladu s platnou legislatívou. 

Odôvodnenie: 
V platnom výnose, ktorým sa vydáva hlava Potravinového kódexu SR upravujúca prírodnú minerálnu vodu, pramenitú vodu a balenú pitnú vodu sa používa pojem len „minerálna voda“, inak sú to nealkoholické nápoje. 
 	O 	ČA 	Text vychádza z prekladu ruského znenia. Pripomienku SR uplatní keď bude zmluvnou stranou dohody SMGS. 	
MF SR 	všeobecne k materiálu 
V názve materiálu a jeho jednotlivých častí sa v názve používa slovné spojenie „návrh na vydanie vyhlásenia“, pričom v bodoch B.4 a C.2 návrhu uznesenia sa hovorí o „uplatnení vyhlásenia“. Odporúčam tieto slovné spojenia zosúladiť. 	O 	A 	Text bol upravený avšak "návrh na vydanie vyhlásenia" sa v texte nenachádzal. 	
MF SR 	Predkladacia správa 
V treťom odseku odporúčam slová „Dohody o preprave cestujúcich“ nahradiť slovami „Dohoda o preprave cestujúcich“. 	O 	A 	Text bol upravený. 	
MF SR 	dohoda 
V texte dohody odporúčam nahradiť slovo „plomba“ vo všetkých gramatických tvaroch slovom „colná uzávera“ vo všetkých gramatických tvaroch, ak sa týka tento pojem colnej problematiky. 

V prílohe 8 v § 2 predposlednom riadku odporúčam slová „Colnej konvencii, týkajúcej sa kontajnerov“ nahradiť slovami „Colnému dohovoru o kontajneroch“. 
 	O 	ČA 	Text upravený v zmysle ruského znenia.